Həmişə də dözüblər ölkədə. Ən sona qədər dayanan onlardır. Çünki onlarda yuxarıda sadaladığım 3 motivdən ən sonuncusu var. Digər 2 motivlə hərəkət edən adamlar üçün qərar vermək o qədər də çətin deyil, çünki qərarı riyazi olaraq, hesablaya bilirlər. “Bakıda filan qədər maaş alıram, filan qədər rüşvət verirəm, Amerikada filan qədər qazanacam, rüşvət verməyəcəm. Vəssalam, yol pulu, viza-filan. Gedirik”. Amma sonuncu motivə malik insanlarda belə deyil. Onlar hesablamanı ən sonuncu edirlər. Çünki riyazi ifadə oluna bilməyən bir baryer var ki, onu keçmək zülmdür. Vicdanı başa salmaq olmur. İnanıram ki, yüzlərlə vicdanlı insan saatlarla öz-özü və ya həyat yoldaşı ilə oturub söhbət edib bu baryeri getməyə razı salmaq üçün.